แอปเปิลเปลี่ยนผู้บริหารค้าปลีกใหม่
(ภาพ: เดียดรี โอไบรอัน - แองเจล่า อาห์เรนด์ทส),ผู้สื่อข่าวรายงานว่า บริษัทแอปเปิล อิงค์ ได้ประกาศว่า เดียดรี โอไบรอัน จะเข้ามาดูแลงานในส่วนของร้านค้าปลีกและร้านค้าออนไลน์ของ แอปเปิล โดยจะรับผิดชอบงานเพิ่มในฐานะรองประธานอาวุโสฝ่ายค้าปลีก + บุคคล รายงานตรงต่อ ทิม คุก ซีอีโอ (CEO) ส่วน แองเจล่า อาห์เรนด์ทส ผู้ที่สร้างความเปลี่ยนแปลงให้กับร้านค้าปลีกและร้านค้าออนไลน์ของ แอปเปิล มาตลอด 5 ปี รวมทั้งการเปิดตัว Apple Iconsiam และสาขาใหม่ที่จะเปิดตัวในเร็วๆนี้ จะออกจากตำแหน่งในเดือน เม.ย.62 เพื่อไปตามหาความฝันครั้งใหม่ทั้งในด้านชีวิตส่วนตัวและสายอาชีพ,ทั้งนี้ เดียดรี จะได้นำประสบการณ์ที่มีร่วมกับ แอปเปิล ตลอด 30 ปีมาใช้ เพื่อนำทีมค้าปลีกระดับโลกให้ไปสู่เป้าหมาย และโฟกัสไปที่ความเชื่อมโยงระหว่างลูกค้า พนักงาน และกระบวนการในการให้บริการ เธอจะยังคงนำทีม People ต่อไป โดยจะดูแลในส่วนที่เกี่ยวข้องกับพนักงานทั้งหมด ไม่ว่าจะเป็นการพัฒนาทักษะความสามารถและ Apple University การสรรหาพนักงานใหม่ พันธมิตรทางธุรกิจ สิทธิประโยชน์ การชดเชย รวมถึงการมีส่วนร่วมและความหลากหลายในด้านต่างๆ,ทิม คุก กล่าวว่า มีความตื่นเต้นมากที่จะได้ทำงานร่วมกับ เดียดรี ในบทบาทใหม่ และตนรู้ดีว่าพนักงานร้านค้าปลีกอีก 70,000 คนของเราก็คงตื่นเต้นเช่นกัน,ด้าน เดียดรี กล่าวว่า นี่เป็นโอกาสครั้งสำคัญที่จะได้ทำงานและเรียนรู้จากทีมที่มีทั้งความสามารถ ความหลากหลาย และจินตนาการ ตื่นเต้นกับเส้นทางใหม่ครั้งนี้มาก และดีใจที่จะได้สานต่องานสำคัญสำหรับทีมบุคคลในการช่วยเหลือและสนับสนุนพนักงานที่ยอดเยี่ยมของแอปเปิลทุกๆ คน โดยปัจจุบันนี้ Apple มีร้านค้าออนไลน์ 35 แห่ง และร้านค้าปลีกอีก 506 แห่งตั้งอยู่ใน 5 ทวีปทั่วโลก.
แอปเปิล อิงค์ ได้ประกาศว่า เดียดรี โอไบรอัน จะเข้ามาดูแลงานในส่วนของร้านค้าปลีกและร้านค้าออนไลน์ของ แอปเปิล โดยจะรับผิดชอบงานเพิ่มในฐานะรองประธานอาวุโสฝ่ายค้าปลีก + บุคคล
แอปเปิล,แอปเปิล อิงค์,เปลี่ยนผู้บริหาร,ผู้บริหาร,ทิม คุก